[{"text_idx": "#000000", "text": "Va\u0308rvitooni proovimiseks seintel ja lagedel\nEnam kui 38 000 va\u0308rvitooni"}, {"text_idx": "#000001", "text": "Color Test va\u0308rv annab vo\u0303imaluse proovida va\u0308rvitooni va\u0308ikesel pinnal ja teha o\u0303ige valik enne kui va\u0308rvid kogu ruumi. Va\u0308rvitooni kodus proovides, saad ko\u0303ige paremini aimu, kuidas konkreetne va\u0308rvitoon paistab erinevates valgustes."}, {"text_idx": "#000002", "text": "Seinad ja laed kuivades ruumides. Sobib uute ja varem va\u0308rvitud kipsplaatpindade, pahteldatud ja tapeeditud pindade va\u0308rvimiseks."}, {"text_idx": "#000003", "text": "Va\u0308rvi vo\u0303ib toonida heledates toonides (A-alusva\u0308rv) Tikkurila siseva\u0308rvikaartide ja\u0308rgi. Toonitud va\u0308rvi ei saa tagastada ega u\u0308mber vahetada."}, {"text_idx": "#000004", "text": "Vesi. Vedeldamine lubatud kuni 10% va\u0308rvi mahust."}, {"text_idx": "#000005", "text": "Enne pesemist eemalda to\u0308o\u0308vahenditelt liigne va\u0308rv, pese vee ja seebiga."}, {"text_idx": "#000006", "text": "Tihedalt suletud originaaltaaras. Valmistamise/parim enne kuupa\u0308eva vaata pakendilt. Sulge avatud no\u0303u hoolikalt ja\u0308rgmise kasutuskorra tarbeks."}, {"text_idx": "#000007", "text": "1. klass vastavalt standardile ISO 11998 (200 tsu\u0308klit 1-5 mikronit)."}, {"text_idx": "#000008", "text": "Vastupidav puhastuskemikaalide ja no\u0303rgatoimelise vedeldi (lakibensiin) lu\u0308hiajalisele toimele."}, {"text_idx": "#000009", "text": "Puhasta pind tolmust ja mustusest. Pahtelda ebatasasused sobiva pahtliga Vivacolor sarjast, lihvi ja eemalda lihvimistolm. Pahteldatud, poorne vo\u0303i ebau\u0308htlase imavusega pind ning kipsplaat- ja puitkiudplaatpind krundi veepo\u0303hise kruntva\u0308rviga Vivacolor 1. Krundi metallpind (nt naelapead) metallikruntva\u0308rviga Universal Korrostop vo\u0303i Universal Korrostop+, no\u0303rk vo\u0303i kriitpahtliga pahteldatud pind alku\u0308u\u0308dkruntva\u0308rviga Special Primer. Ko\u0303ikide kruntva\u0308rvide kasutamisel ja\u0308rgi nende kasutusjuhendit. Kruntimine va\u0308hendab pinnava\u0308rvi kulu ja parandab pinnava\u0308rvi nakkuvust."}, {"text_idx": "#000010", "text": "Eemalda vana lahtine va\u0308rv. Pese ma\u0308a\u0308rdunud ja rasvane pind puhastusvahendiga Special Clean, loputa veega ja lase kuivada. Lihvi la\u0308ikiv ja ko\u0303va pind matiks, eemalda lihvimistolm. No\u0303rk vo\u0303i kriitpahtliga pahteldatud pind krundi alku\u0308u\u0308dkruntva\u0308rviga Special Primer. Praod ja ebatasasused pahtelda sobiva pahtliga Vivacolor sarjast, lihvi ja eemalda lihvimistolm. Pahteldatud pind krundi kruntva\u0308rviga Vivacolor 1."}, {"text_idx": "#000011", "text": "Va\u0308rvitav pind peab olema puhas ja kuiv, o\u0303hutemperatuur peab olema u\u0308le +5 \u00b0 ja suhteline o\u0303huniiskus alla 80%. Va\u0308rvimise ajal va\u0308ldi tuuleto\u0303mbust ja ko\u0303rget temperatuuri."}, {"text_idx": "#000012", "text": "Sega Color Test va\u0308rvi enne kasutamist hoolikalt, vajadusel vedelda veega kuni 10% va\u0308rvi mahust. U\u0308htlase toonierinevusteta va\u0308rvipinna saamiseks sega va\u0308rvimisno\u0303usse valmis piisav kogus toonitud va\u0308rvi. Va\u0308rvi 1-2 kihti rulli vo\u0303i pintsliga."}, {"text_idx": "#000013", "text": "Va\u0308rvitud pinda vo\u0303ib puhastada 1 kuu mo\u0308o\u0308dumisel va\u0308rvimisest. Puhastamiseks kasuta vee vo\u0303i neutraalse (pH 6-8) puhastusaine lahusega niisutatud pesuka\u0308sna vo\u0303i -lappi. Eriti ma\u0308a\u0308rdunud pindade puhastamiseks kasuta kergelt leeliselise (pH 8-10) puhastusaine lahusega niisutatud pesuka\u0308sna vo\u0303i -lappi. Va\u0308ldi pinna tugevat ho\u0303o\u0303rumist. Mitte kasutada abrasiivseid puhastusvahendeid ega karedat ka\u0308sna vo\u0303i harja! Peale pesu loputa pind puhta veega. Lahuse valmistamisel ja\u0308rgi tootja antud soovitusi. Peale va\u0308rvimist ei tohi pinda tugevasti koormata, sest va\u0308rv saavutab oma lo\u0303pliku ko\u0303vaduse ja kulumiskindluse normaaltingimustes umbes 1 kuu jooksul. Kui pinda on vaja varasemalt puhastada, tuleb seda teha ettevaatlikult, kasutades vees niisutatud pesuka\u0308sna vo\u0303i -lappi."}]